section_heading: Crtica umjesto drugih razgodaka
paragraph_text: Crtica se koristi i kao oznaka dijaloga u pripovijedanju gdje zamjenjuje navodnike i zareze: <blockquote><i> – Pa kako ti je ime, mali klipane, učeniče moj? – podrma me učitelj za leđa.<br> – Ivica, Ivica, gospodine učitelju! – odvrati otac te povuče torbu s leđa naprijed.<br> – Neka on sam kaže svoje ime! – opazi učitelj, strignuvši opet očima na očevu torbu i na podrijemana purana. – Neka on sam kaže da mu čujem glas...<br> – No hajde, hajde! Reci! – ponuka me otac.<br> A ja, uprvši postojano svoje oči u učitelja, zagudim: – Zovem se Ivica Kičmanović! – Uto otac otvori torbu... – Evo nešto, gospodine učitelju, za slova, za šibu, za tintu i pera...<br> – Vidiš ti muzikaša Jožicu, vidiš! Kano da dolazi sa svadbe... smijaše se učitelj, raširivši velika usta, pokazujući jake bijele zube i potreptavajući blagodušno oca po leđima. </i></blockquote>